Mornár nosatý

Mornár nosatý () je jedovatý morský had z čeľade koralovcovitých. Je prudko jedovatý, zodpovedný za 9 z 10 ľudských úmrtí na následky uhryznutia morským hadom. Napriek jeho silnému jedu sa často stáva potravou pobrežných predátorov, ako sú ryby a krokodíly.

Opis 
Mornár nosatý dorastá do dĺžky 1 až  a váži zvyčajne do . Má svetlosivé sfarbenie s nevýraznými modrosivými pruhmi. Oplýva štíhlym telom, ostro zakončenou hlavou a veslovitým chvostom. Má malé zuby, menšie ako , ale dokáže roztvoriť čeľuste tak široko, že zvládne prehltnúť aj veľkú korisť.

Výskyt 
Žije a loví v plytkej kalnej vode popri pobreží, v mangrovových močiaroch, riekach a v ich ústí. Je rozšírený vo veľkom areáli Indického oceána a západ Pacifiku, od Perzského zálivu po sever Austrálie.

Správanie 
Je to agresívny a ľahko vyprovokovateľný druh živiaci sa prevažne rybami a krevetami. Korisť si hľadá čuchom a hmatom. Tak ako všetky rybami sa živiace hady aj on počká, kým korisť prestane bojovať a potom ju prehltne hlavou napred.

Rozmnožovanie 
Každú sezónu rodia mornáre nosaté až 30 mláďat. Ich úmrtnosť je vysoká, takže iba malé percento jedincov sa dožije reprodukčného veku. Väčšinu mornárov usmrtia predátory alebo sa zapletú do sietí na krevety.

Jed 
Jed v jednom uhryznutí tohto druhu je dostatočný na usmrtenie 50 ľudí, čo predstavuje v porovnaní so suchozemskými hadmi, napríklad kobra kráľovská alebo koralovce až dvojnásobok. K uhryznutiu dochádza prevažne pri brodení alebo lovení rýb v kalných vodách. O počte obetí, ktoré podľahli jedu mornára nosatého, neexistujú dôveryhodné záznamy.

Referencie

Iné projekty

Zdroje 
 
 Enhydrina schistosa na stránke Reptárium.cz Reptile Database.

Koralovcovité
Najmenej ohrozené druhy